|  |
| --- |
| **Lausunto** |
| **Asianumero:** | VN/5425/2024 |
| **Päivämäärä:** | 10.4.2024 |

Konserniohjausosasto, Talous- ja hallintoyksikkö

Puolustusministeriö

kirjaamo.plm@gov.fi

Lausuntopyyntö VN/5425/2024

**Liikenne- ja viestintäministeriön lausunto luonnoksesta puolustusministeriöstä annetun valtioneuvoston asetuksen 1 ja 6 §:n muuttamisesta**

Puolustusministeriö on pyytänyt liikenne- ja viestintäministeriöltä lausuntoa otsikkoasiassa. Valtioneuvoston asetusta puolustusministeriöstä ehdotetaan muutettavaksi siten, että asetuksen 1 §:ään puolustusministeriön tehtäviin lisättäisiin veteraaniperinnetyön edistäminen. Ehdotus perustuu valtioneuvoston kanslian asettaman veteraaniperinnetyöryhmän 9.3.2023 loppuraportin (Valtioneuvoston kanslian julkaisu 2023:3) ehdotukseen. Veteraaniperinnetyötä ei tällä hetkellä ole erikseen säädetty yhdenkään ministeriön tehtäväksi.

Lisäksi valtioneuvoston asetusta puolustusministeriöstä ehdotetaan muutettavaksi siten, että asetuksen 6 §:n 2 kohdassa säädettäisiin yli-insinöörin kelpoisuusvaatimusten sijasta teknillisen neuvoksen kelpoisuusvaatimuksista. Yli-insinöörin virka on tarkoitus lakkauttaa, minkä vuoksi viran erityisestä kelpoisuusvaatimuksesta ei olisi enää tarpeen säätää. Puolustusministeriöön perustetaan uusi teknillisen neuvoksen virka, jonka kelpoisuusvaatimukseksi ehdotetaan säädettäväksi ylempi korkeakoulututkinto ja perehtyneisyys viran tehtäväalaan.

Liikenne- ja viestintäministeriö kiittää mahdollisuudesta lausua mahdolliset kantansa. Ministeriöllä ei ole huomioita asiasta.